След като холивудският актьор Джаред Лето изпрати писмо до премиера Борисов за съдбата на природен парк "Пирин", от казуса се заинтересува и Леонардо ди Каприо чрез своята фондация.

В Туитър организацията на актьора DiCaprio Foundation сподели кампанията на WWF за Пирин, която има за цел да алармира премиера Борисов за опасностите от разширяването на ски зоната в Банско.

Join us and @World_Wildlife to help save the centuries-old forests of Bulgaria’s Pirin National Park from ski zone expansion and logging. https://t.co/Y0SYPh6uJr — DiCaprio Foundation (@dicapriofdn) December 18, 2017

Текстът на писмото, който се генерира автоматично от системата на сайта WWF, призовава Борисов да вземе мерки, да спаси вековните гори и да опази околната среда.

Преди дни писмо до Борисов прати и Джаред Лето. Звездата на филма Suicide Squad и фронтмен на 30 Seconds To Mars е споделил линк в своя Туитър акаунт, в който има близо 5 млн. последователи.

"Присъединиете се към мен и WWF, за да спасим вековните гори на Пирин от разширяването на ски зоната. Споделете и разпространете", е написал Лето в социалната мрежа.

Неговото послание е харесано от над 2,5 хил. потребители и споделено над хиляда пъти.